laion/Wikipedia-Exotic huggingface dataset:
Asur

Asur (inglise keeles tenant) on ükskõik milline mitmest kliendist, keda teenindatakse rakenduse ühe ja sama eksemplari kaudu. Multiasurlus "asur". cyber.ee. AKIT. Vaadatud 29. märtsil 2023. Wiktionary. | 3. (computing) any of a number of customers serviced through the same instance of an application // ISO/IEC 17788: üks või mitu pilvteenuse kasutajat, kellel on ühine pääs mingi füüsiliste ja virtuaalsete ressursside kogumi juurde
AMX-10RC

AMX-10RC on Prantsusmaal valmistatud luuresoomuk. Ettevõte GIAT tootis selle soomusluure tegemiseks. Prantsusmaa maavägi kasutas seda alates 1981. aastast. Nimetuses sisalduv RC (Roues-Canon) tähendab ratastega kahurit.  Ukraina French AMX-10 RC: Looks like a tank, but is not a tank. Why it could still be useful for Ukraine? (vaadatud: 29.03.2023) Українські військові показали французькі AMX-10RC (vaadatud: 29.03.2023)
Andrei Kuzmenko

Andrei Kuzmenko (sündinud 10. novembril 1972 Bakuus) on Venemaa sõjaväelane, kindralpolkovnik (2023). Российское военное обозрение. — В: Новые назначения в ВС РФ // Министерство обороны. — 2016. — Т. стр. 73, № 2 (142) (февраль). "Russian Offensive Campaign Assessment, November 8, 2023". Institute for the Study of War. Vaadatud 10. novembril 2023. "Указ Президента Российской Федерации от 10.06.2017 № 258 «О присвоении воинских званий высших офицеров, специальных званий высшего начальствующего состава, высших специальных званий и классных чинов»" (vene). Originaali arhiivikoopia seisuga 13. juuni 2017. Vaadatud 29. märtsil 2023. Karolina Hird; Riley Bailey; Kateryna Stepanenko; George Barros; Frederick W. Kagan (28. märts 2023). "Russian Offensive Campaign Assessment, March 28, 2023". understandingwar.org (inglise). ISW. Vaadatud 29. märtsil 2023. Russian and Ukrainian sources speculated that Lieutenant General Andrei Kuzmenko will replace Colonel General Rustam Muradov as Eastern Military District (EMD) commander.
Küprose advokatuur

Küprose advokatuur on Küprose Vabariigi advokaatide kutseühing. 2023. aasta märtsikuu seisuga on neil üle 4500 liikme. Küprose advokatuur loodi 1960. aastal. Küprose advokatuuri liikmete loend
Küprose Ülikool

Küprose Ülikool (kreeka keeles Πανεπιστήμιο Κύπρου Panepistímio Kýprou, türgi keeles Kıbrıs Üniversitesi, inglise keeles University of Cyprus (UCY)) on ülikool Nikosias ja ühtlasi Küprose suurim ülikool. Ülikool asutati 1989. aastal. Esimene president oli Nelly Tsouyopoulos. Ülikooli asutamisel oli rahvusvaheliste nõustajate hulgas Briti bütsantsiuurija Robert Browning. Christopher Pissarides, kes hiljem sai Nobeli majandusauhinna, sai 2009. aastal ülikoolist audoktorikraadi. Ülikoolis õpetatakse kuues teaduskonnas umbes 3500 üliõpilast kreeka ja türgi keeles. Teaduskonnad on järgmised: Humanitaarteadused Rakenduslikud loodusteadused Sotsiaal- ja kasvatusteadused Majandusteadused Inseneriteadused Kirjandusteadused Koduleht
Elle Kask

Elle Kask (sündinud 1. oktoobril 1958) on Eesti jurist, kohtunik. 1977. aastal lõpetas Tallinna 20. keskkooli. 1985. aastal sai diplomi Leningradi Ülikooli õigusteaduskonnast. 1985–1993 töötas Elle Kask Tallinnas Oktoobri rajooni prokuratuuris (alates 1990 Tallinna linna prokuratuur). Algul oli ta prokuröri abi, hiljem prokurör. 5. oktoobril 1993 nimetas Vabariigi President Riigikohtu üldkogu ettepanekul Elle Kase esimese astme kohtunikuks Tallinna Halduskohtusse. Tiia Kotkas, "Eesti kohtunikud" (1996), lk 34. Kersti Kerstna-Vaks, Toomas Riismaa, Krista Tamm, Tiia Kotkas, "Eesti kohtunikud" (2006), lk 24. Krista Tamm, Tiia Kotkas, "Eesti kohtunikud" (2011), lk 25. Elektrooniline Riigi Teataja. Vabariigi Presidendi 05.10.1993 otsus nr 188 "Kohtunike ametisse nimetamine". Avaldamismärge: RT I 1993, 65, 925.
Dean Spielmann

Dean Spielmann (sündinud 26. oktoobril 1960 Luxembourgis) on Luksemburgi jurist. 1988. aastal sai ta Leuveni katoliiklikust ülikoolist litsentsiaadikraadi õigusteaduses ning jätkas õpinguid Cambridge’i ülikooli Fitzwilliami kolledžis, mille lõpetas 1990. aastal magistrikraadiga. 1989–2004 oli Spielmann Luksemburgi advokatuuri kuuluv advokaat ja töötas lisaks ülikoolis kriminaalõiguse, inimõiguste ning Euroopa Inimõiguste Kohtu menetluse õppejõuna. 1991–1997 oli ta Leuveni Katoliiklikus Ülikoolis teadustöö assistent ning aastatel 1996–2006 Luksemburgi ülikooli kaaslektor. 1997–2009 oli ta ka Nancy II ülikooli õppeülesande täitja ning aastatel 2017–2018 Pariisi riigiteaduste instituudi õppejõud. Ta määrati 2000. aastal Luksemburgis asuva inimõiguste nõuandekomisjoni liikmeks ja sellena tegutses ta kuni 2004. aastani. Aastatel 2002–2004 oli ta ka Euroopa Liidu Advokatuuride ja Õigusliitude Nõukogu (CCBE) inimõiguste komitee ja kriminaalõiguse komitee liige ning lisaks sellele kuulus ta Euroopa Liidu põhiõiguste valdkonna sõltumatute ekspertide võrgustikku. Spielmann nimetati 2004. aastal Strasbourgis asuva Euroopa Inimõiguste Kohtu kohtunikuks, temast sai 2011. aastal koja president, 2012. aastal selle kohtu asepresident ning 2012–2015 oli ta EIK president. Spielmann nimetati Euroopa Liidu Üldkohtu kohtunikuks 13. aprillil 2016 ja koja presidendi ülesandeid on ta täitnud alates 30. septembrist 2019. Dean Spielmann on arvukate teoste ja artiklite autor ning mitme õigusalase perioodikaväljaande teadusnõukogu ja toimetuse liige.
Tšehhi Vabariigi Ülemhalduskohus

Tšehhi Vabariigi Ülemhalduskohus on Tšehhi Vabariigi kõrgeim kohus haldusasjades. Tšehhi Vabariigi Ülemhalduskohtu koduleht
Ánna Markoullí

Ánna Markoullí (Άννα Μαρκουλλή, sündinud 1974 Nikosias) on Küprose jurist. 1995. aastal sai ta East Anglia Ülikoolist diplomi õigusteaduses ja 1996. aastal Bristoli ülikoolist magistrikraadi õigusteaduses. 1997. aastal võeti Markoullí Küprose advokatuuri liikmeks ning aastatel 1998–2008 töötas ta Küprose Vabariigi õigustalituse Euroopa Liidu õiguse osakonnas. 2005. aastal asus ta tööle Euroopa Ühenduste Kohtusse liikmesriigi lähetatud eksperdina analüüsi ja dokumentatsiooni direktoraadis, kus ta töötas kuni 2007. aastani. Seejärel töötas ta aastatel 2008–2016 Euroopa Komisjoni õigustalituses. 2012. aastal osales ta õigusnõunikuna Küprose Euroopa Liidu Nõukogu eesistujariigiks olekuga seotud töö korraldamises. 13. aprillil 2016 nimetati Ánna Markoullí Euroopa Liidu Üldkohtu kohtunikuks. Kaaskohtunikud valisid ta 30. septembril 2019 teise koja presidendiks.
Fredrik Schalin

Fredrik Schalin (sündinud 1964 Nikosias) on Rootsi jurist. 1991. aastal sai ta Stockholmi Ülikoolist diplomi õigusteaduses. Fredrik Schalini esimene erialane ametikoht oli Södertälje esimese astme kohus, kus ta aastatel 1991–1993 töötas nõunikuna. 1994–1995 oli ta nõunik Svea apellatsioonikohtus. Aastatel 1995–1996 oli ta Gotlandi esimese astme kohtus ja Norrtälje esimese astme kohtu kohtunik ning seejärel aastatel 1996–1997 Svea apellatsioonikohtu kohtunik. 1997. aastal asus Schalin tööle Rootsi rahandusministeeriumi parlamendikomisjoni aseesimehena ning 1999. aastal nimetati ta Rootsi välisministeeriumi Euroopa asjade õigusnõunikuks. 1998. aastal asus Schalin Euroopa Kohtu teenistusse kohtunik Hans Ragnemalmi õigusnõunikuna ning aastatel 1999–2006 oli ta kohtunik Stig von Bahri õigusnõunik. Pärast Rootsi naasmist töötas Schalin aastatel 2006–2008 juristina. 2008. aastal võeti ta Stockholmi advokatuuri liikmeks, misjärel ta töötas advokaadina. Kohtusüsteemi asus ta uuesti tööle 2009. aastal, mil temast sai Södertörni esimese astme kohtu kohtunik ja hiljem koja president. Sellel ametikohal töötas ta kuni 2016. aastani. Schalin on samuti tegutsenud õppejõuna, olles aastatel 2006–2008 Stockholmi ülikooli lektor. Alates 2011. aastast on ta õppejõud Rootsi kohtunike akadeemias (Domstolsakademinis). Fredrik Schalin nimetati Üldkohtu kohtunikuks 8. juunil 2016 ja seejärel 19. septembril 2022 koja presidendiks ning sellel ametikohal on ta tänase päevani.
Michal Bobek

Michal Bobek (sündinud 30. augustil 1977 Chrudimis) on Tšehhi jurist. 2011. aastast on tal doktorikraad õigusteaduses. 2015–2021 oli ta esimene jurist Tšehhi Vabariigist, kes on nimetatud Euroopa Kohtu kohtujuristiks. 2022. aastast on ta Tšehhi Vabariigi Ülemhalduskohtu kohtunik.
There are unknown unknowns

"There are unknown unknowns" (eestikeelses vabatõlkes "On olemas teadmata mitteteadmised" või "On olemas tundmatud tundmatud") on fraas repliigist, mille Ameerika Ühendriikide tollane kaitseminister Donald Rumsfeld andis pressikonverentsil esitatud küsimusele 12. veebruaril 2002. Suurbritannia liikumine Plain English Campaign kuulutas Rumsfeldi repliigi 2003. aasta "Foot in Mouth" auhinna laureaadiks. Auhinda antakse igal aastal kõige hämmastavamatele ja seletamatutele avaliku elu tegelaste väljaütlemistele. "Rumsfeld sai Briti liikumise auhinna kõige jaburama lause eest" Eesti Päevaleht, 4. detsember 2003 Johari aken
PM-43

120-mm polgu miinipilduja mudel 1943 (PM-43) oli 120 mm Nõukogude Liidu Punaarmee relvastuses olnud miinipilduja. Miinipilduja mudel 1943 (PM-43) oli Nõukogude miinipilduja PM-38 edasiarendusmudel. Kaliiber 120 mm Maksimaalne laskekaugus 5700 m Laskekiirus 12–15 lasku/min Kaal 275 kg Meeskond 6 Granatwerfer 42
Lõuna-Eesti Postimees

Lõuna-Eesti Postimees on Eesti ajaleht. Ajaleht ilmub selle nime all alates aastast 2017, sagedusega kolm korda nädalas. Lõuna-Eesti Postimehele eelnes 110 aasta jooksul Valgas ilmunud ajaleht paljude erinevate nimedega. Nimevahetuse puhul kirjutas 2017. aastal Sirli Homuha, lehe peatoimetaja: "5. novembril saanuks järjest Valgamaalase nime all ilmumisest 29 aastat. Eelnevalt ilmus leht 26 aastat Kommunisti nime all, enne seda 10 aastat Valga Kommunisti, kaks aastat Valga Bolševiku ja kuus aastat vahepeal Valgamaalase nimega. Veelgi varem on ajaleht kandnud veel Valga Teataja, Valga Enamlase, Lõuna-Eesti ja Rajalase nime, päris algusaegadel aga Kodumaa Uudiste ja Sõna nime." AS Postimees Grupp Valgamaalasest saab reedest uue nimega leht – Lõuna-Eesti Postimees ajalehe koduleht
John Carr

John Carr (perenimi ka Karr; mai 1849 (ristimine 20. mai 1849) Preston, Lancashire, Inglismaa – 22. mai (vkj)/ 4. juuni 1911 Tallinn) oli Eesti ettevõtja. Ta töötas Inglismaal puuvillatööstuse juhina. 1878. aastast oli ta Kreenholmi manufaktuuri direktori asetäitja ja 1892. aastast tehniline direktor. Ta kolis 1899. aastal Tallinna ning hakkas seal juhtima Balti puuvillavabrikut ja köievabrikut. Ta suri Tallinnas oma kodus (vabrikute direktori elamus) ja maeti 7. juunil (25. mail vkj) 1911 Tallinna Kopli kalmistule. Direktor Carri elamu Narvas Direktor Carri elamu Tallinnas "Gestern mittag fand aus der im Rayon der Baltischen Baumwollspinnerei belegenen Wohnung des verstorbenen Direktors Herrn John Carr die Bestattung seiner Leiche in Ziegelskoppel statt". Revalsche Zeitung nr 118, 26. mai (vkj)/ 8. juuni 1911. Lk 4 Profiil Geni-s
Oskar Punga

Oskar Punga (sündinud 26. mail 1994) on eesti näitleja. Ta on lõpetanud 2020. aastal Eesti Muusika- ja Teatriakadeemia lavakunstikooli 29. lennu näitlejana. Sama aasta suvest alates töötab ta Ugala teatris. Teater ELAB. Kaheteistkümnes öö. Esietendus: 6.04.2023, Ugala Teater Tule õige koju. Esietendus: 12.11.2022, Ugala Teater Viljandi lood: Jaan. Esietendus: 15.08.2022, Ugala Teater (rännakujuht) Kolm musketäri. Esietendus: 17.06.2022, Ugala Teater Jälle need Lumejänesed. Esietendus: 7.12.2021, Ugala Teater Ema. Esietendus: 1.10.2021, Ugala Teater. Neli rüütlit. Esietendus: 1.07.2021, Ugala Teater. Leskede kadunud maailm. Esietendus: 23.02.2021, Ugala Teater. Võrku püütud. Esietendus: 12.09.2020, Ugala Teater. Gavin Smith. Tuulte pöörises. Esietendus: 16.02.2020, EMTA lavakunstikool, Eesti Noorsooteater (EMTA lavakunstikool / 29. lend), Jaan, Jaagu sulane. Väike prints. Esietendus: 30.11.2018, EMTA lavakunstikool, Tallinna Linnateater (EMTA lavakunstikool / 29. lend). BB ilmub öösel. Esietendus 15.11.2017, Von Krahli Teater, Tapa raudteejaam. 2022 Ugala kolleegipreemia – parim meesnäitleja (Ray rolli eest lavastuses "Tule õige koju")
Mandala

Mandala (sanskriti keeles maṇḍala ‘ring’; tiibeti keeles dkyil ’khor; hiina keeles 曼荼羅 mantuluo; jaapani keeles mandara) on hinduismis, budismis, džainismis, šintoismis ja teistes idamaistes vaimsetes praktikates, rituaalides ja meditatsioonil kasutatav visuaalne kujund, objekt või sümboldiagramm, mis aitab ja toetab eriliste teadvusseisundite saavutamist. Mandalad on tavaliselt ringikujulise põhiplaaniga ja võivad olla nii kahe- kui ka kolmemõõtmelised. Yantrad on lihtsamad ja abstraktsemad visuaalsed kujundid või sümboldiagrammid, mis samuti aitavad ja toetavad vaimset praktikat. Mandala-taolisi kujundeid leidub ka kristluses, asteekidel, maiadel ja paljudes teistes kultuurides ja religioonides. Budismis võib mandala sümboliseerida maailmakõiksust, aga ka Buddha ihu, kõnet ja meelt jmt. Eriti palju kasutatakse mandalaid mediteerimise abivahendina vadžrajaanas. Seal kujutatakse mandalana sageli ühe või teise mütoloogilise buda budavälja, mille keskel asub antud süsteemi peamine buda, teda ümbritsevad teised budad ja bodhisattvad ning arvukad muud sümbolid. Tiibeti ja Jaapani esoteerilises budismis kasutatakse mandalaid õpetuse kandjatena, rituaalsetel eesmärkidel ning meditatsiooni ja teadvustatud toimimise abivahenditena. Vadžrajaanas on tuntud mandala ohverdamise rituaal. Liivamandala luuakse rituaalselt värvilistest liivadest, korrates selle käigus pühasid palveid ja mantraid. Kui mandala on valmis, pühitakse see kokku, sümboliseerides kogu mateeria ja inimloomingu kaduvust, ning puistatakse voolavasse vette, et palved üle kogu maa kõikide olenditeni kanduksid. See rituaal on osa budistlikust praktikast ja seda võivad läbi viia vaid aastate jooksul vastava väljaõppe saanud mungad. Tänapäeval on hästi tuntud Tiibeti liivamandalad, mida on mitmetel kordadel ka Eestimaal tehtud. Yantra Mantra Buda Budasus Trikāya Dhjaanibudad Idam Ürgbuda Ida mõtteloo leksikon: Mandala.[1] Tarthang Tulku. Sacred art of Tibet Jackson. Thanka painting Chögyam Trungpa. The Heart of the Buddha M. Brauen. The Mandala, Sacred circle in Tibetan Buddhism. Serindia Press, London, 1997 S. Cammann. Suggested Origin of the Tibetan Mandala Paintings. The Art Quarterly, Vol. 8, Detroit, 1950 Sylvie Grossman, Jean-Pierre Barou. Tibetan Mandala, Art & Practice. The Wheel of Time, Konecky and Konecky, 1995 Giuseppe Tucci. The Theory and Practice of the Mandala. Trans. Alan Houghton Brodrick. New York, Samuel Weisner, 1973 Roberto Vitali. Early Temples of Central Tibet. London, Serindia Publications, 1990 Alex Wayman. "Symbolism of the Mandala Palace". In: The Buddhist Tantras. Delhi, Motilal Banarsidass, 1973 Tõnu Õnnepalu. Mandala. Varrak, 2012 Tiibeti sakraalne kunst Toporov, Vladimir. Mandala Buddhist Tantric Diagrams Introduction to Mandalas The Archetypal Mandala of India of the Star of David Tibetan Buddhism and mandala Overhead photos of the mandala creation process
2B11 Sani

2B11 Sani on 120 mm Nõukogude Liidu ja Venemaa relvastuses olev miinipilduja. GRAU indeks 2B11. Kaliiber 120 mm Maksimaalne laskekaugus 460 - 7180 m Laskekiirus 12–15 lasku/min Kaal 210 kg Meeskond 5
Neelupõletik

Neelupõletik e kurgupõletik e farüngiit, on neelu limaskesta äge põletik. Neelupõletik on Eesti külmas kliimas üks kõige sagedamini levinumaid põhjuseid arsti juurde pöördumiseks. Haigus esineb igas vanuses inimestel, põhiliselt külmadel aastaaegadel. Kurgupõletikku tuleb eristada angiinist e kurgumandlite põletikust, kuna kaebused on mõlema haiguse korral väga sarnased. Äge neelupõletik on üldine neelu limaskesta põletik ja võib esineda ka siis, kui mandlid on ära opereeritud. Tavaliselt kestab farüngiit 5-10 päeva. Ägedat neelupõletikku põhjustab kõige sagedamini viirus, aga vahel võivad tekitajateks olla bakterid. Bakterid ja viirused tekitajad levivad õhu kaudu ja satuvad sissehingamisel neelu limaskestale, põhjustades seal põletiku. Ägeda neelupõletiku korral esinevad üldsümptonid nagu palavik, peavalu, lihasevalud, väsimus ja isutus. Üldsümptomid on iseloomulikud peaaegu kõikidele ägedatele põletikkudele. Lisaks esineb veel kurguvalu ja valulikkus neelamisel. Sageli kaasneb ka nohu ja köha, mis viitab just viiruslikule põletikule. Kaela lümfisõlmed võivad olla suurenenud ja valulikud, mis on tingitud sellest, et inimese immuunsüsteem võitleb põletiku tekitajaga. Põhiline diagnoosimise meetod on vaatlus, mille käigus vaadeldakse neelu, surudes spaatliga keel kergelt alla. Kurgulima külv näitab, millised mikroobid kasvavad neelus. See uuring võidakse teha sellisel juhul, kui tekib kahtlus, et põletiku tekitajaks on hoopis bakter. Kuna põhiliselt on põletiku tekitajateks viirused, on vajalik vaid üldine toetav ja sümptomaatiline ravi: piisav puhkamine ja palaviku alandamine, vajadusel võtta ka paratsetamooli. Neelu valu leevendavad paikselt kasutatavad aerosoolid, näiteks Hexorali sprei, taruvaigu ja saialille aerosool ja soojad joogid. Tablettravi antibiootikumidega osutub vajalikuks sellisel juhul, kui tegemist on bakteriaalse põletikuga. Esmavaliku ravimiks on penitsilliin või amoksitsilliin. Ravikuur kestab 7–10 päeva.
Prima ballerina assoluta

Prima ballerina assoluta (itaalia keelest 'absoluutne esibaleriin') on nimetus, mida on antud kõige väljapaistvamatele balletitantsijannadele. See on haruldane auavaldus, mis on traditsiooniliselt antav ainult oma põlvkonna kõige erakordsematele tantsijatele. Algselt inspireeritud vararomantilise balleti itaalia ballettmeistritest, mis sõna otseses mõttes tähendas absoluutset esibaleriini, anti aunimetus priimabaleriinile, keda peeti erakordselt talendikaks ja kelle taset peeti teiste juhtivate baleriinide omast kõrgemaks. Tänapäeval kasutatakse seda austavat nimetust väga harva ja hiljutised sedalaadi auavaldused on olnud tavaliselt sümboolsed, kas tunnustuseks mainekale rahvusvahelisele karjäärile või erakordse teenistuse eest konkreetsele balletikollektiivile. Puuduvad universaalsed protseduurireeglid selle nimetuse määramiseks. Tavaliselt annab sellise nimetuse balletikollektiiv, kuid mõnele tantsijatarile on valitsus või riigipea selle nimetuse ametlikult heaks kiitnud, mõnikord pigem poliitilistel kui kunstilistel põhjustel. Esimene, kellele nimetus prima ballerina assoluta anti, oli itaalia baleriin Pierina Legnani, kes lepingu alusel töötas Peterburis Maria teatris. Ballettmeister Marius Petipa pidas Legnanit Euroopa parimaks tantsijaks. Vaatamata Maria teatri baleriini Matilda Kšessinskaja suurele andekusele tantsijana, võlgnes ta suure osa oma karjääri edukusest Vene keiserlikule õukonnale. Pärast seda, kui Petipa andis nimetuse prima ballerina assoluta Pierina Legnanile, muutus Kšessinskaja oma Itaalia kolleegi suhtes veelgi kiivamaks ja nördinumaks, sest pidas ennast keiserliku balleti tipuks. Kui Petipa talle assoluta'-kategooriat ei andnud, pöördus Kšessinskaja kaebusega keiserliku õukonna ministeeriumi poole, kus tema kaebus rahuldati. 1896. aastal sai ta teisena nimetuse prima ballerina assoluta. Pierina Legnani (1893) Matilda Kšessinskaja (1896) Melinda Esterházy (1945) Galina Ulanova Maia Plissetskaja Eva Evdokimova (1973) Margot Fonteyn (1979) Yvette Chauviré Lea Tormis kirjutas 1967. aastal, et "Tiiu Randviirust on saanud baleriin selle sõna parimas tähenduses – "ballerina assoluta", kui tarvitada itaalia terminit. Tema loominguga on eesti ballett jõudnud maailmatasemeni". Priimabaleriin Esitantsija Primaballerina assoluta. educalingo.com Matilda Kschessinskaya. petipasociety.com Melinda Esterházy: Gedenken an eine Grande Dame. kurier.at, 26 mai 2020. Plisetskaya, Maya. ballerinagallery.com Yvette Chauviré : France's Prima Ballerina Assoluta. vaimusic.com/ Lea Tormis. "Eesti balletist". Tallinn, Eesti Raamat 1967, lk 181. Prima Ballerina Assoluta, Maya Plisetskaya, The Dying Swan (1962), YouTube, 20, november 2020
Salvkaev

Salvkaev ehk šahtkaev on veehaare, mis rajatakse maapinda, käsitsi labidaga kaevates või ekskavaatoriga. Tavaliselt on salvkaevu sügavus 5–10 meetrit, kuigi mõned kaevud võivad olla ka sügavamad. Salvkaevu läbimõõt on umbes meeter. Salvkaevu rajamiseks kasutatakse selleks ettenähtud masinaid (nt traktor või kopp) ja ehitusmaterjalidena võib kasutada raudkive, betoonrõngaid või muud. Salvkaev rajatakse sobivasse asukohta, kus on vett hästi juhtiv pinnas. Näiteks liivasele või kruusasele maapinnale, et tagada veekihi kättesaadavus. Maapinna kalle on oluline ning ideaalne asukoht oleks nõlva alaosa, kus põhjavesi on maapinna lähedal. Kaevu põhi rajatakse sügavamale, kui on kuiva aastaaja madalaim veetase. Kaevu ei tohi rajada kohta, kus on saaste tekkimisoht: reoveesüsteemid, kuivkäimlad või sõnnikuhoidlad. Salvkaevu ehitusmaterjalideks kasutatakse tsement-[küsitav] või betoonrõngaid. Varem on kasutatud ka raudkive või telliseid. Salvkaevu nõueteks kehtestatakse määrus ehitusseadustiku § 35 lõike 6, § 43 lõike 5, § 47 lõike 7 ja § 126 lõike 6 alusel. Selles määruses on antud nõuded salvkaevu rajamise, ümberehitamise ja lammutamise kohta. Salvkaevude ajalugu on pikk, ulatudes 7000 – 10 000 aastat tagasi, kui ehitati esimesed kaevud põldude lähedal asuvatesse küladesse. Vanim teadaolev salvkaev on avastatud Atlit Yami asulas Iisraelis. Kõige sügavam ja suurem salvkaev Woodingdean asub Inglismaal. See on käsitsi ehitatud ajavahemikul 1858-1862 aastatel ja on 380 meetrit sügav. "Salvkaev ehk šahtkaev, tutvustus". Puurkaevude Infoportaal (inglise). Vaadatud 30. märtsil 2023. "Salvkaevu rajamise põhitõed — korralikult ehitatud ja hooldatud kaev teenib majapidamist aastakümneid". Moodne Kodu. Vaadatud 30. märtsil 2023. "Nõuded salvkaevu konstruktsiooni, puurkaevu või -augu ehitusprojekti ja konstruktsiooni ning lammutamise ja ümberehitamise ehitusprojekti kohta, puurkaevu või -augu projekteerimise, rajamise, kasutusele võtmise, ümberehitamise, lammutamise ja konserveerimise korra ning puurkaevu või -augu asukoha kooskõlastamise, ehitusloa ja kasutusloa taotluste, ehitus- või kasutusteatise, puurimispäeviku, salvkaevu ehitus- või kasutusteatise, puurkaevu või -augu ja salvkaevu andmete keskkonnaregistrisse kandmiseks esitamise ning puurkaevu või -augu ja salvkaevu lammutamise teatise vormid–Riigi Teataja". www.riigiteataja.ee. Vaadatud 13. aprillil 2023. Greetham, Adrian (16. august 2017). "History of water wells". Total Soft Water (Ameerika inglise). Originaali arhiivikoopia seisuga 13. aprill 2023. Vaadatud 13. aprillil 2023. "A Brief History of Water Wells | Aqua Pump Company". Welcome to Aqua Pump Co., Inc. (Ameerika inglise). 19. jaanuar 2019. Vaadatud 13. aprillil 2023. Salvkaevu rajamine